Vyf met SA bande draf Saterdag voor in EngelandFranco van der Merwe – een van vyf. (Foto: YouTube) Vyf spelers met Suid-Afrikaanse bande lei Saterdag hul Engelse klubspanne in die Premierliga op die veld. ♦ Die Springbok Franco van der Merwe (slot) voer London Irish teen Bath aan. ♦ Don Armand (flank), ʼn gebore Zimbabwiër wat vir die Stormers gespeel het, is Exeter Chiefs se kaptein teen Harlequins. ♦ Gerrit-Jan van Velze (agsteman), ʼn gewese kaptein van die Bulls, is Worcester se aanvoerder teen Northampton. ♦ Nóg ʼn gewese Bulls-kaptein, Jono Ross (flank), dra Sale se kapteinsmantel teen Leicester. ♦ Brad Barritt (senter), wat vir die Sharks gespeel het, neem die leiding by Saracens teen Gloucester. Barritt en Armand het Engeland in toetsrugby verteenwoordig.